Συνάδελφοι καλημέρα, Μετά από 15 έτη άσκησης του λογιστικού επαγγέλματος δεν φανταζόμουν ποτέ ότι θα έφτανα στο σημείο να μην μπορώ να εξυπηρετήσω την ίδια τη μητέρα μου. Εξηγούμαι: Η μητέρα μου πληρώνει εισφορές στον ΟΓΑ επί 22έτη (από το 1988) στον κλάδο Κύριας και Πρόσθετης σύνταξης. Είναι 61ετών και προσδοκά να βγει στη σύνταξη στα 65έτη. Δυστυχώς δεν δήλωνε εισόδημα από γεωργικές επιχειρήσεις κατά τα προηγούμενα έτη. Κατά το έτος 2010 δήλωσε εισόδημα από γεωργικές επιχειρήσεις στο έντυπο Ε1. Μετά από έρευνα που έκανα μου είπανε ότι πρέπει να έχει δηλώσει εισόδημα τα 5 τελευταία έτη πριν την συνταξιοδότηση (ανεπίσημη πηγή). Βέβαια τώρα μπορεί να δηλώσει μόνο τα 4 τελευταία καθώς την αίτηση συνταξιοδότησης την υποβάλλει κατά το 64ο έτος της ηλικίας. Επίσης ο σχετικός νόμος απαιτεί να είναι ασφαλισμένη και να πληρώνει εισφορές για περίοδο 15ετών τουλάχιστον, προϋπόθεση που όπως ανέφερα και στην αρχή καλύπτεται (22έτη). Γνωρίζει κάποιος αν θα δικαιούται σύνταξη και τι ενέργειες πρέπει να κάνει από εδώ και πέρα; Θα ήθελα να μην υπάρξει απλή παράθεση νόμων, εγκυκλίων, διατάξεων κλπ. αλλά συγκεκριμένες προτάσεις βασισμένες στην εμπειρία σας, καθώς οι νόμοι ερμηνεύονται διαφορετικά από τα άτομα στα οποία έχω απευθυνθεί, ακόμα και από το ίδιο άτομο όταν το ρώτησα σε διαφορετική χρονική στιγμή (ΑΧ ΕΛΛΑΔΙΣΤΑΝ ΜΟΥ!!!) Στη διάθεσή σας για περαιτέρω διευκρινήσεις. Ευχαριστώ εκ των προτέρων και μόνο για την ανάγνωση… 

Θεμελίωση δικαιώματος συνταξιοδότησης από τον ΟΓΑ
έχουμε δυνατότητα να υποβάλλουμε τροποποιητικές δηλώσεις φορολογίας εισοδήματος πέραν της 5ετίας? 

Προσωπικά κατέθεσα από το 2004 σε ελεύθερο επαγγελματία έως και το 2012, πριν μία εβδομάδα. 

Στην περίπτωση που ο αγρότης τα εκμισθώνει τα χωράφια του για κάποια έτη και δεν τα καλλιεργεί. Δικαιούται σύνταξη από τον ΟΓΑ; 

Καλησπέρα σε όλους.Θα ήθελα αν γνωρίζει καποιος σχετικά με τον Ογα να με βοηθήσει,γιατί οι υπάλληλοί του έχουν μαύρα μεσάνυχτα.Η μητέρα μου,γεννηθείσα το 1954(έχει κλείσει τα 61),συμπλήρωσε 15 χρόνια καταβολής εισφορών στον ΟΓΑ και δήλωνε και εισόδημα απο αγροτικές επιχ/σεις.Επιπλέον έχει και ενσημα απο το ΙΚΑ.Βγαίνει στη σύνταξη στα 67. Ερώτηση:1)Μέχρι τότε θα συνεχίσει να πληρώνει τις εισφορές?                 2)Μπορεί να βγεί στα 62 με μειωμένη? Ευχαριστώ εκ των προτέρων.Σας χαιρετω από τη Θεσσαλονίκη 

Πιο αναλυτικά, η Διοίκηση του Οργανισμού με επιστολή που έστειλε στους 16.813 ασφαλισμένους του ΟΓΑ, που γεννήθηκαν το έτος 1949, τους καλεί να υποβάλλουν αίτηση για σύνταξη γήρατος. Οι ασφαλισμένοι, που έχουν χρόνο ασφάλισης μόνο στον ΟΓΑ, μπορούν να υποβάλουν την αίτησή τους, εφόσον έχουν εξοφλήσει τις ασφαλιστικές εισφορές τους και έχουν λάβει την προαναφερόμενη επιστολή, την οποία και θα επισυνάψουν. Οι ασφαλισμένοι, που έχουν χρόνο ασφάλισης και σε άλλο ασφαλιστικό φορέα και επιθυμούν να συνυπολογισθεί ο χρόνος αυτός για τη συνταξιοδότησή τους με διατάξεις της διαδοχικής ασφάλισης, θα πρέπει να υποβάλουν την αίτησή τους το μήνα που συμπληρώνουν το 67ο έτος της ηλικίας τους. Με την ίδια επιστολή καλεί τους ασφαλισμένους του ΟΓΑ, που γεννήθηκαν το έτος 1949 να εξοφλήσουν άμεσα το σύνολο των εισφορών τους Α’ και Β’ εξαμήνου 2015 και ληξιπρόθεσμες ώστε να επιταχυνθεί η επεξεργασία των αιτήσεών τους και να τους χορηγηθούν εγκαίρως οι συντάξεις. Η αίτηση υποβάλλεται στον Ανταποκριτή ΟΓΑ του τόπου κατοικίας του ασφαλισμένου. Για τα δικαιολογητικά που απαιτούνται για τη χορήγηση σύνταξης γήρατος, οι ασφαλισμένοι μπορούν να ενημερώνονται από τους Ανταποκριτές του ΟΓΑ και από την ιστοσελίδα του ΟΓΑ ( www.oga.gr) στο πεδίο «Δικαιολογητικά σύνταξης λόγω γήρατος». 
